OpenLLM-France/wikimedia huggingface dataset:
# Grégory Vignal

Grégory Vignal (Montpeller, 19 de juliol de 1981) és un futbolista professional francès, que ocupa la posició de defensa.

## Trajectòria

Inicia la seua carrera a les files del Montpellier Hérault SC, on unit a les seues actuacions amb les seleccions inferiors franceses, es guanya l'estatus de jove promesa, sent fitxat al setembre del 2000 pel Liverpool FC per mig milió de lliures. En principi milita als reserves, però eixa mateixa temporada acaba pujant al primer conjunt dels reds, amb qui disputa sis partits durant la campanya.
La temporada 01/02, després d'haver disputat el Mundial Juvenil, reclama la titularitat, però no pot sobreposar-se al noruec John Arne Riise, i a les postres, només juga nou partits. A la temporada següent tan sols apareix en quatre ocasions abans de ser cedit a l'Sporting Club de Bastia. La temporada 03/04 és de nou cedit: a l'Stade Rennais FC a la primera meitat de la campanya i al RCD Espanyol fins final de temporada.
La temporada 04/05, cedit de nou, recupera la titularitat a les files del Rangers FC, amb qui guanya diversos títols domèstics. Disputa fins a 42 partits amb l'equip escocés.
L'estiu del 2005 finalitza el seu contracte amb el Liverpool FC. El Rangers està interessat en què el francès hi continue, però no arriben a un acord, i fitxa pel Portsmouth FC. A l'any següent retorna al seu país, a les files del RC Lens, que el cedeix al Kaiserslautern al gener del 2007. En juliol d'eixe any, està a prova amb el Southampton FC, amb qui finalment disputaria la campanya 07/08.
Durant l'estiu del 2009, està a prova amb el Queens Park Rangers FC, però no li oferirien cap contracte. Recala llavors al Birmingham City FC.

## Palmarès

* FA Cup: 2001
* Copa de la UEFA: 2001
* Supercopa d'europa: 2001
* Scottish League Cup: 2005
* Scottish Premier League: 2005

## Referències

* ↑ «Portraits» (en francès). Castelnau Le Crès FC. Arxivat de l'original el 11 de febrer 2009. [Consulta: 11 juny 2010].
* ↑ «QPR decide against signing Vignal». BBC Sport, 31-07-2009 [Consulta: 13 agost 2009].
* ↑ Tattum, Colin «Gregory Vignal makes 'strong' case to fill Blues' problem left-back position». Birmingham Mail, 10-08-2009 [Consulta: 13 agost 2009]. Arxivat 14 August 2009$^{[Datemismatch]}$ a Wayback Machine. «Còpia arxivada». Arxivat de l'original el 2009-08-14. [Consulta: 17 febrer 2010].
* ↑ «Vignal Signs In». Birmingham City F.C, 13-08-2009. Arxivat de l'original el 16 d'agost 2009. [Consulta: 13 agost 2009].
* ↑ «Vignal Signing Concluded». Birmingham City F.C, 14-08-2009. Arxivat de l'original el 17 d'agost 2009. [Consulta: 14 agost 2009].

## Enllaços externs

* Fitxa del jugador
# Epicinodonts

Els epicinodonts (Epicynodontia) són un clade de teràpsids que conté la majoria de cinodonts, com ara els galesàurids, els trinaxodòntids i els eucinodonts (incloent-hi els mamífers). Fou descrit com a tàxon basat en un tronc per Hopson i Kitching (2001), que el definiren com el clade més extens que contingui Mammalia i exclogui Procynosuchus, un gènere del Permià superior que es troba entre els cinodonts més basals.
El cladograma següent, extret de Ruta, Botha-Brink, Mitchell i Benton (2013), presenta una de les diverses hipòtesis que s'han formulat sobre les relacions dels cinodonts:
| Cynodontia | Charassognathus Dvinia Procynosuchus Epicynodontia Cynosaurus Galesauridae Galesaurus Progalesaurus Thrinaxodontidae Nanictosaurus Thrinaxodon Platycraniellus Eucynodontia Cynognathia Probainognathia (incoent-hi els mamífers) |

## Referències

* ↑ Hopson, J. A.; Kitching, J. W. «A probainognathian cynodont from South Africa and the phylogeny of nonmammalian cynodonts» (en anglès). Bulletin of the Museum of Comparative Zoology, 156, 1, 2001, pàg. 5–35.
* ↑ Ruta, M.; Botha-Brink, J.; Mitchell, S. A.; Benton, M. J. «The radiation of cynodonts and the ground plan of mammalian morphological diversity» (en anglès). Proceedings of the Royal Society B: Biological Sciences, 280, 1769, 2013, pàg. 20131865. DOI: 10.1098/rspb.2013.1865. PMC: 3768321. PMID: 23986112.

## Vegeu també

* Vetusodon elikhulu
# Dorsal

«Dorsal» té aquests significats:
* Regió dorsal, regió del cos d'un organisme viu situada a la part superior.
* Dorsal (meteorologia), regió en forma allargada de pressió atmosfèrica
* Dorsal oceànica, serralada submergida amb un solc central per on surt magma que es diposita als dos costats creant nou sòl oceànic
* Aleta dorsal, aleta localitzada en l'esquena d'alguns peixos, balenes i dofins
* Vèrtebra dorsal, vèrtebra en la zona mitjana de l'esquena
* Dorsal (esports), identificatiu amb un número que porten els participants en molts esports
# DeeDee Trotter

De'Hashia Tonnek ("Dee Dee") Trotter (8 de desembre de 1982) és una atleta estatunidenca. Als Jocs Olímpics de 2004, Trotter es va col·locar cinquena en la general en els 400 metres llisos amb un temps de 50,00 segons. Trotter va ser part de l'equip dels EUA que va arribar en primer lloc en el relleu 4 × 400 metres. A Atenes 2010 en el relleu 4x400 metres, com a membre de l'equip de Crystal Coix, es va declarar culpable de dopatge el que va posar la medalles de l'equip en dubte. Els processos judicials es troben encara en curs i encara no s'ha pres cap decisió pel que fa a la desqualificació de tot l'equip de relleu.
És la fundadora de la fundació Test M'I'm Clean, una organització benèfica dedicada a la lluita contra l'ús d'esteroides i altres drogues per millorar el rendiment esportiu.
Trotter va córrer en la carrera femenina de 400 metres llisos en els Jocs Olímpics de 2008, però no va poder classificar-se per a la final a causa d'una lesió de genoll greu. En els Jocs Olímpics de Londres 2012 va guanyar la medalla de bronze en els 400 metres amb un temps de 49,72.

## Vida

Trotter va néixer a Twenty Nine Palms, Califòrnia el 8 de desembre de 1982. Va créixer en Decatur, Geòrgia, graduant-se en la Cedar Grove High School en 2001. Va ser membre tant dels equips d'atletisme com de bàsquet, ajudant a portar a l'equip de bàsquet en el seu últim any d'institut a ser l'únic equip invicte en la seva pròpia pista. En pista es va especialitzar en les distàncies de 200m i 400m, i en el seu últim any, també va arribar a liderar a l'equip de relleus de 4x400m del seu institut fins al Campionat de l'Estat de Geòrgia.

## Referències

* ↑ EDDIE PELLS «US women win 4x400 to give Felix 3rd Olympic gold». Associate Press, 11-08-2012 [Consulta: 2 maig 2014]. Arxivat 2015-09-24 a Wayback Machine. «Còpia arxivada». Arxivat de l'original el 2015-09-24. [Consulta: 25 gener 2021].
* ↑ Rick Maese «Richards-Ross Makes Up for Last Time in the Women's 400». The Washington Post, 06-08-2012 [Consulta: 2 maig 2014]. Arxivat 2015-09-24 a Wayback Machine. «Còpia arxivada». Arxivat de l'original el 2015-09-24. [Consulta: 25 gener 2021].
* ↑ Karen Rosen. «Three-time Olympian Trotter brings style to the 400». USA Today, 05-07-2012. Arxivat de l'original el 2017-03-13. [Consulta: 5 maig 2014].
* ↑ «More Than a Medal - One Local Woman's Journey to Track Star Fame». State News Service, 28-07-2012. Arxivat de l'original el 2015-09-24. [Consulta: 2 maig 2014].
* ↑ «Deedee Trotter». Arxivat de l'original el 2016-03-28. [Consulta: 2 maig 2014].
* ↑ «Deedee Trotter bio». USATF. [Consulta: 5 maig 2014].
* ↑ Joy Kamani. «DeeDee Trotter- This month?s ?Where Are They Now? feature». National Scholastic, 02-11-2012. [Consulta: 5 maig 2014].

## Enllaços externs

* Runner's World Interview 6/29/07
# Sphyraena tome

Sphyraena tome és un peix teleosti de la família dels esfirènids i de l'ordre dels perciformes.

## Morfologia

Pot arribar als 45 cm de llargària total.

## Referències

* ↑ The Taxonomicon (anglès)
* ↑ FishBase (anglès)
# Front Obrer Camperol Estudiantil i Popular

El Front Obrer Camperol Estudiantil i Popular (FOCEP) (en castellà: Frente Obrero Campesino Estudiantil y Popular, FOCEP) és un partit polític del Perú, establert inicialment com una aliança política. Va ser fundat com un front ampli el 1977 entorn a Genaro Ledesma Izquieta, al Partit Socialista dels Treballadors, al Partit Comunista Peruà - Bandera Roja de Saturnino Paredes i al Partit Obrer Marxista Revolucionari. El FOCEP va participar en les eleccions constituents de 1978 i va obtenir 12 dels 100 escons. Després, el grup es va convertir en un partit, però només amb el grup entorn de Ledesma.
Va participar en les eleccions de 1980, i després en les eleccions de 1985 i de 1990 en aliança amb EU dins de la seva llista.
Manté bones relacions amb el Partit del Treball de Corea. L'any 1992 va signar la Declaració de Pionyang, durant el 80è aniversari de Kim Il-sung.

## Referències

* ↑ Ríos, Jerónimo; Sánchez, Marté. Breve historia de Sendero Luminoso (en castellà). Madrid: Catarata ed., 2018, p. 47-48. ISBN 978-84-9097-395-0.
* ↑ Delury, George E. World Encyclopedia of Political Systems & Parties: Nepal-Zimbabwe, and smaller countries and microstates (en anglès). Facts on File, 1983, p. 817. ISBN 0871967804.
# Careproctus furcellus

Careproctus furcellus és una espècie de peix pertanyent a la família dels lipàrids.

## Descripció

* Fa 54 cm de llargària màxima.

## Depredadors

És depredat per l'halibut negre (Reinhardtius hippoglossoides).

## Hàbitat

És un peix marí i batidemersal que viu entre 98 i 1.270 m de fondària.

## Distribució geogràfica

Es troba davant les costes de Kushiro (el Japó) i des del mar d'Okhotsk fins al mar de Bering.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Gilbert, C. H. & Burke, C. V., 1912. Fishes from Bering Sea and Kamchatka. Bulletin of the Bureau of Fisheries v. 30 (for 1910): 31-96.
* ↑ The Taxonomicon (anglès)
* 1 2 3 4 FishBase (anglès)
* ↑ Glubokov, A. I., 2010. The Data on Careproctus furcellus and Careproctus rastrinus (Liparidae) from the Olyutorskii Gulf of the Bering Sea: Size Composition, Indices of Organs, and Diet J. Ichthyol. 50(1): 52-64.
* ↑ FishBase (anglès)
* ↑ Orlov, A.M. i I.N. Moukhametov, 2004. Feeding habits of Pacific black halibut Reinhardtius hippoglossoides matsuurae Jordan et Snyder, 1901 and Kamchatka flounder Atheresthes evermanni Jordan et Starks, 1904 in the western North Pacific. Bull. Sea Fish Inst. 1(161):43-59.
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Kido, K., 1988. Phylogeny of the family Liparididae, with the taxonomy of the species found around Japan. Mem. Fac. Fish. Hokkaido Univ. (35)2:125-256.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Orlov, A.M., 1998. Demersal ichthyofauna of Pacific waters around the Kuril islands and Southeastern Kamchatka. Russ. J. Mar. Biol. 24(3):144-160.
* ↑ Orlov, A. M., 2000. Groundfish feeding habits and trophic relations on the western Bering Sea continental slope. P. 387-388. A: The Third World Fisheries Congress Abstracts Book. Beijing, la Xina.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Rubén Marcos

Rubén Marcos Peralta (6 de desembre de 1942 - 14 d'agost de 2006) fou un futbolista xilè.

## Selecció de Xile

Va formar part de l'equip xilè a la Copa del Món de 1966.

## Palmarès

* Primera División de Chile: (5)
** 1962, 1964, 1965, 1967, 1969
* Torneig Metropolitano: (2)
** 1968, 1969
* Copa Francisco Candelori: (1)
** 1969

## Referències

* ↑ «Falleció ex futbolista Rubén Marcos, ilustre figura del "Ballet Azul"». El Mercurio, 14-08-2006 [Consulta: 31 març 2009].
* ↑ Ruben Marcos Fitxa i estadístiques a la FIFA
# Hamilton (Geòrgia)

Hamilton és una població dels Estats Units a l'estat de Geòrgia. Segons el cens del 2000 tenia 307 habitants.

## Demografia

Segons el cens del 2000, Hamilton tenia 307 habitants, 131 habitatges, i 83 famílies. La densitat de població era de 56,7 habitants/km².
Dels 131 habitatges en un 35,1% hi vivien nens de menys de 18 anys, en un 42% hi vivien parelles casades, en un 19,1% dones solteres, i en un 36,6% no eren unitats familiars. En el 34,4% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3.
Per edats la població es repartia de la següent manera: un 27,4% tenia menys de 18 anys, un 5,5% entre 18 i 24, un 25,7% entre 25 i 44, un 22,5% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 78,4 homes.
La renda mediana per habitatge era de 32.143 $ i la renda mediana per família de 38.750 $. Els homes tenien una renda mediana de 28.750 $ mentre que les dones 32.083 $. La renda per capita de la població era de 18.292 $. Entorn del 5,2% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.
# Diffa (regió)

Diffa és una regió del Níger amb capital a la ciutat de Diffa. La regió cobreix 140,216 km². Diffa està subdividida en tres departaments: Diffa, Maine-Soroa i N'guigmi. Limita amb el Txad i Nigèria i internament amb les regions de Zinder i Agadez.
# Epicarm

Epicarm (grec antic: Ἐπίχαρμος, llatí: Epicharmus) fou el principal poeta còmic entre els doris. Era nascut a l'illa de Cos (vers 540 aC), fill d'Elòtales, i era de la família dels Asclepíades, i com tota la família, metge.
Amb només tres mesos, va ser portat a Mègara Hiblea (Sicília) i d'allí va anar a Siracusa en ser destruïda la ciutat de Mègara per Geló I, el 484 o 483 aC. Va viure la major part de la seva vida a la cort de Hieró I de Siracusa, on va conviure amb Èsquil, que sembla que va tenir alguna influència en les seves obres. Va morir a noranta anys (vers 450 aC) o, segons Llucià, a 97 anys (443 aC). La ciutat de Siracusa li va erigir una estàtua, segons diu Diògenes Laerci.
Era enginyós i expressiu, i Aristòtil el descriu amb les paraules τὸ μύθους ποιεῖν, una frase que alguns consideren que escrivia comèdies amb una trama regular i d'altres, comèdies sobre temes mitològics. Va escriure entre 35 i 52 comèdies, de les quals es conserven els títols de 35 (Ateneu en dona 26), molts de temes mitològics, que s'assemblen als drames satírics que s'escrivien a Atenes: Ἀλκύων, Ἄμυκος, Βάκχαι, Βούσιρις, Δευκαλίων, Διόνυσοι, Ἤβης γάμος, Ἤφαιστος ἢ Κωμασταί, Κύκλωψ, Λόγος καὶ Λογείνα, Ὀδυσσεὺς αὐτόμολος, Ὀδυσσεὺς ναυαγός, Σειπῆνες, Σκίρων, Σφίγε, Τρῶες, Φιλοκτήτης.
Altres eren de temes polítics, morals i socials, amb continguts que s'assemblen als de la nova comèdia: Ἀγρωστῖνος (Ἀλροῖκος), Ἁρπαγαί, Γᾶ καὶ Θάλασσα, Δίφιλος, Ἐλπὶς ἢ Πλοῦτος, Ἑορτὰ καὶ Νᾶσοι Ἐπινίκιος, Ἡράκλειτος, Θεᾶροι, Μεγαρίς, Μῆνες, Ὀρύα, Περίαλλος, Πέρσαι, Πίθων, Τριακάδες, Χορεύοντες, Χύτραι.
Es conserven gran quantitat de fragments d'aquestes obres. El seu estil és una barreja entre l'estil còmic més aviat groller de la vella comèdia i la saviesa pitagòrica plena de sentències filosòfiques. El seu llenguatge és elegant i alabat per la gran quantitat i la bona elecció dels epítets. Els fragments contenen gran quantitat de màximes morals (γνωμαί) i llargs discursos d'especulació filosòfica, com ara sobre l'instint dels animals. Va ser admirat pels antics i Plató en fa referència en alguns dels seus diàlegs. Alguns autors antics van atribuir a Epicarm la invenció de l'alfabet grec, o almenys d'algunes de les seves lletres, invent que normalment s'atribueix a Palamedes.

## Referències

* ↑ Smith, William. A Dictionary of Greek and Roman Biography and Mythology (en anglès). Vol. II. Boston: Little, Brown & Comp., 1867, p. 29-30.
# Squalius pamvoticus

Squalius pamvoticus és una espècie de peix cipriniforme de la família dels ciprínids.

## Referències

* ↑ Bonaparte, C. L. 1837. Iconografia della fauna italica per le quattro classi degli animali vertebrati. Vol. III. Pesci. Roma. Iconografia, v. 3: Fasc. 19-21, puntata 94-103, 105-109, 5 pls.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Consell Escolar de Catalunya

Consell Escolar de Catalunya (CEC) és l'organisme superior de consulta i participació dels sectors inclosos en la programació general de l'ensenyament no universitari. Va ser creat per llei el 1985 i adscrit al Departament d'Ensenyament de la Generalitat de Catalunya. L'any 2009 la Llei d'Educació de Catalunya (LEC) va establir-ne les funcions a l'article 171. Ha de ser consultat sobre els temes principals de l'àmbit educatiu, especialment els avantprojectes de llei i els projectes de disposició, i en general les actuacions dirigides a millorar l'ensenyament. Els seus dictàmens són preceptius però no vinculants.
El Consell pot presentar per iniciativa pròpia informes i propostes al Departament d'Ensenyament sobre la qualitat del sistema educatiu. En aquesta línia, el Consell organitza cada any una jornada en què es proposa la reflexió sobre temes d'actualitat o que preocupen la comunitat educativa. Fruit d'aquest treball són els documents del Consell, dels quals se'n fa una àmplia difusió.
Al Consell Escolar de Catalunya hi són representats els professors no universitaris, els pares i mares d'alumnes, els alumnes, el personal no docent, els titulars de centres privats, les organitzacions sindicals i patronals, l'Administració educativa, l'Administració local i altres organitzacions relacionades amb l'educació.

## Presidents del Consell Escolar de Catalunya

* 1985 - 1989: Maria Rubiés i Garrofé
* 1989 - 1993: Octavi Fullat i Genís
* 1993 - 1999: Jaume Sarramona i López
* 1999 - 2004: Sara Maria Blasi i Gutiérrez
* 2004 - 2011: Pere Darder Vidal
* 2011 - 2016: Ferran Ruiz Tarragó
* 2016- 2018: Lluís Font Espinós
* 2018: Anna Simó

## Referències

* ↑ «Consells escolars dels centres». Departament d'Ensenyament. [Consulta: 28 novembre 2016].
* ↑ «Anna Simó, nueva presidenta del Consell Escolar de Catalunya». La Vanguardia.

## Enllaços externs

* Consell Escolar de Catalunya
* Entorn de participació en línia
Viccionari
# Peire Guilhem de Luserna

Peire Guilhem de Luserna (anomenat pels estudiosos italians Pietro Guglielmo di Luserna) (fl....1225-1226...) fou un trobador italià que escriu, com tots els trobadors, en occità.

## Vida

S'havia discutit si aquest trobador seria originari de Lusèrna (al Piamont) o d'una altra localitat menor anomenada Lusarne als Alps de l'Alta Provença. Tanmateix, sembla que és més probable que sigui de la localitat piamontesa. I en tot cas, el trobador escriu en territori italià, a l'entorn de la cort d'Este.
El sirventès En aquest gai sonet leuger està escrit en el moment de desavinences entre els milanesos i Federic II, possiblement el 1226. El dedica a Giovanna d'Este.
Va intervenir també en la polèmica del rapte de Cunizza da Romano, amb un sirventès (344,5) on defensa Cunizza dels maldients; el sirventès pot estar escrit en el moment del rapte (1226) o més tard.
Va escriure, a més, una cançó religiosa dedicada a la Verge i una cançó en defensa de la cortesia (més que no pas de l'amor) (344,4).
És possible que Peire Guilhem de Luserna sigui l'autre tirador, / qu'eu no vuoil dir, de Luserna ("l'altre avar, que no vull mencionar, de Luserna") en el sirventès que Aimeric de Peguilhan escriu contra els joglars i trobadors que li fan la competència (Il fol e·il put e·il filol, 10,32).

## Obra

* (344,1) Ai, Vergena en cui ai m'entendenza (cançó religiosa)
* (344,2) Be·s met en gran aventura (cobla)
* (344,3) En aquest gai sonet leuger (sirventès)
* (344,3a = 437,15) En Sordell, qe vos es semblan (tençó amb Sordel; també s'ha atribuït aquesta tençó a Peire Guilhem de Tolosa)
* (344,4) No·m fai chantar amors ni drudaria (cançó)
* (344,5) Qi na Cuniça guerreia (sirventès, resposta a Uc de Saint-Circ)

## Referències

* ↑ Riquer, Los trovadores, p. 1161 diu que l'opció provençal és "menos probable". També Bertoni, I trovatori d'Italia p. 70-72 postula la italianitat del trobador.
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 2, p. 1161-1163 [Comentari i edició d'una cançó, amb traducció a l'espanyol]
* Giulio Bertoni, I trovatori d'Italia: Biografie, testi, tradizioni, note. Roma: Società Multigrafica Editrice Somu, 1967 [1915], pàg. 70-73 i 270-284 per l'edició de les poesies

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Peire Guilhem de Luserna és el número PC 344]

## Vegeu també

* Llista de trobadors i trobairitz

## Enllaços externs

* http://troubadours.byu.edu/PC/PC-344/344%20-%20Peire%20Guilhem%20de%20Luserna.htm
* http://trobadors.iec.cat/autors_obres_d.asp?autor=Peire%20Guilhem%20de%20Luserna
* http://www.rialto.unina.it/BdT.htm